**सुमित्रानंदन पंत** (20 मई 1900 - २८ दिसम्बर १९७७) हिंदी साहित्य में छायावादी युग के चार प्रमुख स्तंभों में से एक हैं। इस युग को जयशंकर प्रसाद, महादेवी वर्मा, सूर्यकांत त्रिपाठी 'निराला' और रामकुमार वर्मा जैसे कवियों का युग कहा जाता है। उनका जन्म कौसानी बागेश्वर में हुआ था। झरना, बर्फ, पुष्प, लता, भ्रमर-गुंजन, उषा-किरण, शीतल पवन, तारों की चुनरी ओढ़े गगन से उतरती संध्या ये सब तो सहज रूप से काव्य का उपादान बने। निसर्ग के उपादानों का प्रतीक वबिम्ब के रूप में प्रयोग उनके काव्य की विशेषता रही। उनका व्यक्तित्व भी आकर्षण का केंद्र बिंदु था। गौर वर्ण, सुंदर सौम्य मुखाकृति, लंबे घुंघराले बाल, सुगठित शारीरिक सौष्ठव उन्हें सभी से अलग मुखरित करता था।

जीवन परिचय
----------

सुमित्रानन्दन पन्त का जन्म बागेश्वर ज़िले के कौसानी नामक ग्राम में 20 मई 1900 ई॰ को हुआ। जन्म के छह घंटे बाद ही उनकी माँ का निधन हो गया। उनका लालन-पालन उनकी दादी ने किया। उनका नाम गोंसाई दत्त रखा गया। वह एक प्रकृति प्रेमी थे। वह गंगादत्त पंत की आठवीं संतान थे। 1910 में शिक्षा प्राप्त करने गवर्नमेंट हाईस्कूल अल्मोड़ा गये। यहीं उन्होंने अपना नाम गोसाईं दत्त से बदलकर सुमित्रानंदन पंत रख लिया। 1918 में मँझले भाई के साथ काशी गये और क्वींस कॉलेज में पढ़ने लगे। वहाँ से हाईस्कूल परीक्षा उत्तीर्ण कर म्योर कालेज में पढ़ने के लिए इलाहाबाद चले गए। 1921 में असहयोग आंदोलन के दौरान महात्मा गांधी के भारतीयों से अंग्रेजी विद्यालयों, महाविद्यालयों, न्यायालयों एवं अन्य सरकारी कार्यालयों का बहिष्कार करने के आह्वान पर उन्होंने महाविद्यालय छोड़ दिया और घर पर ही हिन्दी, संस्कृत, बँगला और अंग्रेजी भाषा-साहित्य का अध्ययन करने लगे। इलाहाबाद में ही उनकी काव्यचेतना का विकास हुआ। कुछ वर्षों के बाद उन्हें घोर आर्थिक संकट का सामना करना पड़ा। कर्ज से जूझते हुए पिता का निधन हो गया। कर्ज चुकाने के लिए जमीन और घर भी बेचना पड़ा। इन्हीं परिस्थितियों में वह मार्क्सवाद की ओर उन्मुख हुऐ 1931 में कुँवर सुरेश सिंह के साथ कालाकांकर, प्रतापगढ़ चले गये और अनेक वर्षों तक वहीं रहे। महात्मा गाँधी के सान्निध्य में उन्हें आत्मा के प्रकाश का अनुभव हुआ। 1938 में प्रगतिशील मासिक पत्रिका 'रूपाभ' का सम्पादन किया। श्री अरविन्द आश्रम की यात्रा से आध्यात्मिक चेतना का विकास हुआ। 1950 से 1957 तक आकाशवाणी में परामर्शदाता रहे। 1958 में 'युगवाणी' से 'वाणी' काव्य संग्रहों की प्रतिनिधि कविताओं का संकलन 'चिदम्बरा' प्रकाशित हुआ, जिस से में उन्हें 'भारतीय ज्ञानपीठ' पुरस्कार प्राप्त हुआ। १९६० में 'कला और बूढ़ा चाँद' काव्य संग्रह के लिए 'साहित्य अकादमी पुरस्कार' प्राप्त हुआ। १९६१ में 'पद्मभूषण' की उपाधि से विभूषित हुये। १९६४ में विशाल महाकाव्य 'लोकायतन' का प्रकाशन हुआ। कालान्तर में उनके अनेक काव्य संग्रह प्रकाशित हुए। वह जीवन-पर्यन्त रचनारत रहे। अविवाहित पंत जी के अंतस्थल में नारी और प्रकृति के प्रति आजीवन सौन्दर्यपरक भावना रही। उनकी मृत्यु 28 दिसम्बर 1977 को हुई।

साहित्य सृजन
------------

सात वर्ष की उम्र में, जब वे चौथी कक्षा में ही पढ़ रहे थे, उन्होंने कविता लिखना शुरु कर दिया था। १९१८ के आसपास तक वे हिंदी के नवीन धारा के प्रवर्तक कवि के रूप में पहचाने जाने लगे थे। इस दौर की उनकी कविताएं वाणी में संकलित हैं। १९२६ में उनका प्रसिद्ध काव्य संकलन ‘पल्लव’ प्रकाशित हुआ। कुछ समय पश्चात वे अपने भाई देवीदत्त के साथ अल्मोडा आ गये। इसी दौरान वे मार्क्स व फ्रायड की विचारधारा के प्रभाव में आये। १९३८ में उन्होंने 'रूपाभ' नामक प्रगतिशील मासिक पत्र निकाला। शमशेर, रघुपति सहाय आदि के साथ वे प्रगतिशील लेखक संघ से भी जुडे रहे। वे १९५० से १९५७ तक आकाशवाणी से जुडे रहे और मुख्य-निर्माता के पद पर कार्य किया। उनकी विचारधारा योगी अरविन्द से प्रभावित भी हुई जो बाद की उनकी रचनाओं 'स्वर्णकिरण' और 'स्वर्णधूलि' में देखी जा सकती है। "वाणी" तथा "पल्लव" में संकलित उनके छोटे गीत विराट व्यापक सौंदर्य तथा पवित्रता से साक्षात्कार कराते हैं। "युगांत" की रचनाओं के लेखन तक वे प्रगतिशील विचारधारा से जुडे प्रतीत होते हैं। "युगांत" से "ग्राम्या" तक उनकी काव्ययात्रा प्रगतिवाद के निश्चित व प्रखर स्वरों की उद्घोषणा करती है। 
उनकी साहित्यिक यात्रा के तीन प्रमुख पडाव हैं – प्रथम में वे छायावादी हैं, दूसरे में समाजवादी आदर्शों से प्रेरित प्रगतिवादी तथा तीसरे में अरविन्द दर्शन से प्रभावित अध्यात्मवादी। १९०७ से १९१८ के काल को स्वयं उन्होंने अपने कवि-जीवन का प्रथम चरण माना है। इस काल की कविताएँ वाणी में संकलित हैं। सन् १९२२ में उच्छ्वास और १९२६ में पल्लव का प्रकाशन हुआ। सुमित्रानंदन पंत की कुछ अन्य काव्य कृतियाँ हैं - ग्रन्थि, गुंजन, ग्राम्या, युगांत, स्वर्णकिरण, स्वर्णधूलि, कला और बूढ़ा चाँद, लोकायतन, चिदंबरा, सत्यकाम आदि। उनके जीवनकाल में उनकी २८ पुस्तकें प्रकाशित हुईं, जिनमें कविताएं, पद्य-नाटक और निबंध शामिल हैं। पंत अपने विस्तृत वाङमय में एक विचारक, दार्शनिक और मानवतावादी के रूप में सामने आते हैं किंतु उनकी सबसे कलात्मक कविताएं 'पल्लव' में संगृहीत हैं, जो १९१८ से १९२५ तक लिखी गई ३२ कविताओं का संग्रह है। इसी संग्रह में उनकी प्रसिद्ध कविता 'परिवर्तन' सम्मिलित है।
'तारापथ' उनकी प्रतिनिधि कविताओं का संकलन है।  उन्होंने ज्योत्स्ना नामक एक रूपक की रचना भी की है। उन्होंने ***मधुज्वाल*** नाम से उमर खय्याम की रुबाइयों के हिंदी अनुवाद का संग्रह निकाला और डाॅ○ हरिवंश राय बच्चन के साथ संयुक्त रूप से ***खादी के फूल*** नामक कविता संग्रह प्रकाशित करवाया।
चिदम्बरा पर इन्हे 1968 मे ज्ञानपीठ पुरस्कार से ,काला और बूढ़ा चांद पर साहित्त्य अकादमी पुरस्कार (1960) से सम्मानित किया गया ।

विचारधारा
---------

उनका संपूर्ण साहित्य 'सत्यं शिवं सुन्दरम्' के आदर्शों से प्रभावित होते हुए भी समय के साथ निरंतर बदलता रहा है। जहां प्रारंभिक कविताओं में प्रकृति और सौंदर्य के रमणीय चित्र मिलते हैं वहीं दूसरे चरण की कविताओं में छायावाद की सूक्ष्म कल्पनाओं व कोमल भावनाओं के और अंतिम चरण की कविताओं में प्रगतिवाद और विचारशीलता के। उनकी सबसे बाद की कविताएं अरविंद दर्शन और मानव कल्याण की भावनाओं से ओतप्रोत हैं। पंत परंपरावादी आलोचकों और प्रगतिवादी तथा प्रयोगवादी आलोचकों के सामने कभी नहीं झुके। उन्होंने अपनी कविताओं में पूर्व मान्यताओं को नकारा नहीं।
उन्होंने अपने ऊपर लगने वाले आरोपों को 'नम्र अवज्ञा' कविता के माध्यम से खारिज किया। वह कहते थे 'गा कोकिला संदेश सनातन, मानव का परिचय मानवपन।'

पुरस्कार एवं सम्मान
-------------------

हिंदी साहित्य सेवा के लिए उन्हें पद्मभूषण(1961), ज्ञानपीठ(1968), साहित्य अकादमी, तथा सोवियत लैंड नेहरू पुरस्कार जैसे उच्च श्रेणी के सम्मानों से अलंकृत किया गया। सुमित्रानंदन पंत के नाम पर कौसानी में उनके पुराने घर को, जिसमें वह बचपन में रहा करते थे, 'सुमित्रानंदन पंत वीथिका' के नाम से एक संग्रहालय के रूप में परिवर्तित कर दिया गया है। इसमें उनके व्यक्तिगत प्रयोग की वस्तुओं जैसे कपड़ों, कविताओं की मूल पांडुलिपियों, छायाचित्रों, पत्रों और पुरस्कारों को प्रदर्शित किया गया है। इसमें एक पुस्तकालय भी है, जिसमें उनकी व्यक्तिगत तथा उनसे संबंधित पुस्तकों का संग्रह है।

स्मृति विशेष
------------

वर्ष २०१५ में पन्त जी की याद में एक डाक-टिकट जारी किया गया था।
उत्तराखण्ड में कुमायूँ की पहाड़ियों पर बसे कौसानी गांव में, जहाँ उनका बचपन बीता था, वहां का उनका घर आज 'सुमित्रा नंदन पंत साहित्यिक वीथिका' नामक संग्रहालय बन चुका है। इस में उनके कपड़े, चश्मा, कलम आदि व्यक्तिगत वस्तुएं सुरक्षित रखी गई हैं। संग्रहालय में उनको मिले ज्ञानपीठ पुरस्कार का प्रशस्तिपत्र, हिंदी साहित्य सम्मेलन द्वारा मिला साहित्य वाचस्पति का प्रशस्तिपत्र भी मौजूद है। साथ ही उनकी रचनाएं लोकायतन, आस्था आदि कविता संग्रह की पांडुलिपियां भी सुरक्षित रखी हैं। कालाकांकर के कुंवर सुरेश सिंह और हरिवंश राय बच्चन से किये गये उनके पत्र व्यवहार की प्रतिलिपियां भी यहां मौजूद हैं।

संग्रहालय में उनकी स्मृति में प्रत्येक वर्ष पंत व्याख्यान माला का आयोजन होता है। यहाँ से 'सुमित्रानंदन पंत व्यक्तित्व और कृतित्व' नामक पुस्तक भी प्रकाशित की गई है। उनके नाम पर इलाहाबाद शहर में स्थित हाथी पार्क का नाम 'सुमित्रानंदन पंत बाल उद्यान' कर दिया गया है।

इन्हें भी देखें
---------------

* हिंदी साहित्य
* छायावादी युग
* हिन्दी कवि
* आधुनिक हिंदी पद्य का इतिहास
* आधुनिक हिंदी गद्य का इतिहास

सन्दर्भ
-------

1. ↑  "निसर्ग में वैश्विक चेतना की अनुभूति: सुमित्रानंदन पंत". ताप्तिलोक. मूल (पीएचपी) से 27 सितंबर 2007 को पुरालेखित. अभिगमन तिथि 20 जुलाई 2007. `|access-date=` में तिथि प्राचल का मान जाँचें (मदद)
2. ↑  "सुमित्रानंदन पंत". उत्तरांचल. मूल (एचटीएम) से 29 सितंबर 2007 को पुरालेखित. अभिगमन तिथि 20 जुलाई 2007. `|access-date=` में तिथि प्राचल का मान जाँचें (मदद)
3. ↑  "सुमित्रानंदन पंत" (अंग्रेज़ी में). कल्चरोपेडिया. मूल (एचटीएमएल) से 27 सितंबर 2007 को पुरालेखित. अभिगमन तिथि 20 जुलाई 2007. `|access-date=` में तिथि प्राचल का मान जाँचें (मदद)
4. ↑  "हिंदी लिटरेचर" (अंग्रेज़ी में). सीज़ंस इंडिया. मूल (एचटीएम) से 14 अक्तूबर 2007 को पुरालेखित. अभिगमन तिथि 20 जुलाई 2007. `|access-date=` में तिथि प्राचल का मान जाँचें (मदद)
5. ↑  "ज्ञानपीठ अवार्ड" (अंग्रेज़ी में). वेबइंडिया123.कॉम. मूल (एचटीएम) से 15 सितंबर 2008 को पुरालेखित. अभिगमन तिथि 20 जुलाई 2007. `|access-date=` में तिथि प्राचल का मान जाँचें (मदद)
6. ↑  "साहित्य एकेडमी अवार्ड एंड फ़ेलोशिप्स" (अंग्रेज़ी में). साहित्य अकादमी. मूल (एचटीएम) से 4 जुलाई 2007 को पुरालेखित. अभिगमन तिथि 20 जुलाई 2007. `|access-date=` में तिथि प्राचल का मान जाँचें (मदद)
7. ↑  "सुमित्रानंदन पंत" (एचटीएम) (अंग्रेज़ी में). इंडियानेटज़ोन.कॉम. मूल से 19 जून 2008 को पुरालेखित. अभिगमन तिथि २७ नवंबर 2007. `|access-date=` में तिथि प्राचल का मान जाँचें (मदद)
8. ↑  "कौशानी" (एएसपी) (अंग्रेज़ी में). मेड इन इंडिया. मूल से 27 सितंबर 2007 को पुरालेखित. अभिगमन तिथि 20 जुलाई 2007. `|access-date=` में तिथि प्राचल का मान जाँचें (मदद)
9. ↑  "सुमित्रानंदन पंत वीथिका" (एचटीएम) (अंग्रेज़ी में). इंडिया9.कॉम. मूल से 29 सितंबर 2007 को पुरालेखित. अभिगमन तिथि 20 जुलाई 2007. `|access-date=` में तिथि प्राचल का मान जाँचें (मदद)
10. ↑  "सुमित्रानंदन पंत वीथिका" (अंग्रेज़ी में). क्राफ़्ट रिवाइवल ट्रस्ट. मूल (एएसपी) से 30 सितंबर 2007 को पुरालेखित. अभिगमन तिथि 20 जुलाई 2007. `|access-date=` में तिथि प्राचल का मान जाँचें (मदद)

बाहरी कड़ियाँ
-------------

* सुमित्रानंदन पन्त सम्पूर्ण परिचय
* सुमित्रानंदन पंत (कविता कोश)
* सुमित्रानंदन पंत (अनुभूति)
* सुमित्रा नंदन पंत : मैं केवल स्वभाव हूं.. : दैनिक जागरण[*मृत कड़ियाँ*]
* Sumitranandan Pant Ki Kavita[*मृत कड़ियाँ*]
* सुमित्रानंदन पंत के अनमोल विचार Archived 2020-10-22 at the वेबैक मशीन

| * दे
* वा
* सं
सुमित्रानंदन पंत की कृतियाँ |
| --- |
| कविता संग्रह | वीणा •  उच्छवास  •  पल्लव •  ग्रन्थि •  गुंजन •  ग्राम्या •  युगांत •  स्वर्णकिरण •  स्वर्णधूलि •  कला और बूढ़ा चाँद •  लोकायतन •  चिदंबरा •  सत्यकाम •  मुक्तियज्ञ •  स्वच्छंद •  तारापथ •  पल्लविनी •  मधुज्वाला •  मानसी •  युगपथ •  युगवाणी •  उत्तरा •  रजतशिखर •  शिल्पी •  सौवर्ण •  अतिमा •  अवगुंठित |


| * दे
* वा
* सं
छायावादी कवि |
| --- |
| प्रमुख स्तंभ | जयशंकर प्रसाद | सूर्यकान्त त्रिपाठी 'निराला' |सुमित्रानन्दन पन्त | महादेवी वर्मा |
| अन्य | हरिवंशराय बच्चन | रामकुमार वर्मा  | माखनलाल चतुर्वेदी | रामधारी सिंह दिनकर | पं. नरेन्द्र शर्मा |


| * दे
* वा
* सं
हिन्दी साहित्यकार (जन्म १९०१-१९१०) |
| --- |
| सुमित्रानंदन पंत । भगवती चरण वर्मा । यशपाल । सुभद्रा कुमारी चौहान । सोहन लाल द्विवेदी । हरिवंशराय बच्चन । महादेवी वर्मा । काका हाथरसी । रामकुमार वर्मा । हजारी प्रसाद द्विवेदी  । जैनेन्द्र कुमार । उपेन्द्र नाथ अश्क । डा. पीताम्बर दत्त बड़थ्वाल |


| * दे
* वा
* सं
ज्ञानपीठ पुरस्कार |
| --- |
| १९६५ - १९८० | 
* गोविन्द शंकर कुरुप (१९६५)
* ताराशंकर बंधोपाध्याय (१९६६)
* कुप्पाली वी गौड़ा पुटप्पा, उमाशंकर जोशी (१९६७)
* सुमित्रानंदन पंत (१९६८)
* फ़िराक़ गोरखपुरी (१९६९)
* विश्वनाथ सत्यनारायण (१९७०)
* विष्णु डे (१९७१)
* रामधारी सिंह 'दिनकर' (१९७२)
* दत्तात्रेय रामचंद्र बेन्द्रे, गोपीनाथ मोहंती (१९७३)
* विष्णु सखाराम खांडेकर (१९७४)
* पी॰ वी॰ अकिलानंदम (१९७५)
* आशापूर्णा देवी (१९७६)
* कोटा शिवराम कारन्त (१९७७)
* सच्चिदानंद वात्स्यायन (१९७८)
* वीरेन्द्र कुमार भट्टाचार्य (१९७९)
* एस. के. पोट्टेक्काट (१९८०)

 |
| १९८१ - २००० | 
* अमृता प्रीतम (१९८१)
* महादेवी वर्मा (१९८२)
* मस्ती वेंकटेश अयंगार (१९८३)
* तकाजी शिवशंकरा पिल्लै (१९८४)
* पन्नालाल पटेल (१९८५)
* सच्चिदानंद राउतराय (१९८६)
* विष्णु वामन शिरवाडकर कुसुमाग्रज (१९८७)
* सी॰ नारायण रेड्डी (१९८८)
* कुर्अतुल ऐन हैदर (१९८९)
* विनायक कृष्ण गोकाक (१९९०)
* सुभाष मुखोपाध्याय (१९९१)
* नरेश मेहता (१९९२)
* सीताकांत महापात्र (१९९३)
* उडुपी राजगोपालाचार्य अनंतमूर्ति (१९९४)
* एम॰ टी॰ वासुदेव नायर (१९९५)
* महाश्वेता देवी (१९९६)
* अली सरदार जाफरी (१९९७)
* गिरीश कर्नाड (१९९८)
* गुरदयाल सिंह, निर्मल वर्मा (१९९९)
* इंदिरा रायसम गोस्वामी (२०००)

 |
| २००१ - वर्तमान | 
* राजेन्द्र शाह (२००१)
* दण्डपाणि जयकान्तन (२००२)
* गोविन्द विनायक करंदीकर (२००३)
* रहमान राही (२००४)
* कुँवर नारायण (२००५)
* रवीन्द्र केलकर, सत्यव्रत शास्त्री (२००६)
* ओ॰ ऍन॰ वी॰ कुरुप (२००७)
* अख़लाक़ मुहम्मद ख़ान 'शहरयार' (२००८)
* अमर कान्त, श्रीलाल शुक्ल (२००९)
* चन्द्रशेखर कम्बार (२०१०)
* प्रतिभा राय (२०११)
* रावुरी भारद्वाज (२०१२)
* केदारनाथ सिंह (२०१३)
* भालचंद्र नेमाडे (२०१४)
* रघुवीर चौधरी (२०१५)
* शंख घोष (२०१६)
* कृष्णा सोबती (२०१७)
* अमिताभ घोष (२०१८)

 |

| * दे
* वा
* सं
भारत १९६१ में पद्म भूषण धारक पद्म भूषण |
| --- |
| **उद्योग:**कृष्णस्वामी वेंकटरमण  •  **कला:**स्वेतोस्लैव रोएरिख  •  **चिकित्सा**: रुस्तमजी बोम्मनजी बिल्लीमोरिया  •  त्रिदेवनाथ बैनर्जी  •  **प्रशा०**भगवान सहाय  •  निरंजनदास गुलाटी  •  एल ऐयर वेंकटकृष्णन अइयर  •  **विज्ञान:**वेरियर एल्विन  •  विंध्येश्वरी प्रसाद वर्मा  •  **साहित्य:**सेठ गोविंद दास  •  सुमित्रानंदन पंत  •  आनंद कृष्ण  •  अर्देशिर रुत्तनजी वाडिया  •  |